Carmen Navarro

Carmen Navarro Fernández-Balbuena (Madril) medikua, Espainiako lehenengo HIES kasua detektatu zuen doktorea baita virusa eta toxoplasmosiagatik infektatutako garuna harremandu zituen lehenengo ikerlaria.

Biografia 
Madrileko Unibertstitate Zentralean Medikuntza eta Kirurgia ikasi eta Bartzelonako Unibertsitatean doktoretza lortu zuen. Neuropatologian adituak hainbat formakuntza jaso zituen nazioartean besteak beste, New Orleanseko LSU School of Medicine, Anbereseko Born-Bunge Foundation eta  Britainia Handiko Wickford eta New Yorkeko Columbia University-ren eskutik.

Vigoko Ikerketa Biodedikurako Institutuaren sortzaile eta zuzendariak Espainiako Neuropatologia Kluba sortu eta Europa mailako zenbait elkarteren kidea da, adibide dira Frantziako Neurologia Ekartea, European Confederation of Neurological Societies, Holandako European Neuro Muscular Center de Naarden, Association Française contre lees Myopathies. Irakaslea izan da ere Pariseko Salpêtrière Ospitaleko École d´Été de Myologie eta USC-n.

1981eko urrian Bartzelonako Vall d'Hebron Ospitalean Espainiako lehenengo HIES kasua detektatu zuten, urte bereko ekainean Los Angelesen, beste bost kasu detektatu baziren ere orduan gaitzak ez zuen izenik, 1982an jarri zioten HIES hain zuzen ere eta azkenik, 1983an immuno eskasia garatzen zuen birusa aurkitu zuen Luc Montagnier, Pariseko Pasteur Institutuko ikertzaile frantziarrak.

Lehenengo kasu hori 35 urteko gizon bat homosexual batena izan zen, Jota. Ospitalera heldu zen Kaposiren sarkomarekin, garuna handituta eta bestelako sexu-transmisozko infekzioak, hala nola, gonorrea. Garuneko gaitza Kaposiren sarkomaren metastasia zela pentsatuta ebakuntza egin zioten eta lau egunera hil egin zen. 

Navarro doktoreak, Vall d´Hebroneko neuropatologoa zelarik, ehunen analisia egin eta parasito batek eragindako infekzioa detektatu zuen mikroskopio elektroniko batekin, toxoplasmosi granulomatosa, hain zuzen. Parasito hau arraroa da helduetan eta horren ondorioz diagnostikoa behin baino gehiagotan gainbegiratu zuten eta errespetu faltak jaso ere. Caterina Mieras doktorearekin batera The Lancet aldizkarian idatzi zuen artikulua, kasua azaltzen eta Los Angeleseko kasuekin lotura egon zitekeela argudiatuz, haien boltsikotik ordaindu zuten publikazio egiteko beharrezkoa zen ingelesezko itzulpena. Garuneko infekzioa toxoplasmosiagatik eta HIES-a harremandu zuten lehenengoz eta horrek HIES-aren diagnostikoan lagundu zuen.

Autopsien bitartez beste IHES kasu batzuk artatu bazituen ere, ondoren neuropatologian jarraitu zuen bere ibilbide profesionala, Vigo-ko Meixoeiro Ospitaleako Anatomia Patologiko eta Neuropatologiko Zerbitzuaren arduraduda izanik. Vigoko Instituto de Investigaciones Sanitarias delakoa zuzendu zuen ere.

Obra 
Aldizkarietan idatzitako artikuluak (beste autore batzuekin batera):

 Síndrome neuromuscular adquirido en el paciente crítico (Revista de neurología, Vol. 42, Nº. 11, 2006)
 Miopatología. Nuevo concepto. Nuevo laboratorio (Neurología: Publicación oficial de la Sociedad Española de Neurología, Vol. 19, Nº. 4, 2004)
 Déficit de mioadenilato desaminasa en un niño con mialgias relacionadas con la actividad física (Revista de neurología, Vol. 39, Nº. 5, 2004)
 Banco de tejidos neurológicos en el laboratorio de Neuropatología: Organización básica (Neurología: Publicación oficial de la Sociedad Española de Neurología,  Vol. 18, Nº. 10, 2003)
 Polineuropatía periférica, hipoacusia y neuropatía óptica de probable origen toxicocarencial (Revista de neurología, Vol. 37, Nº. 10, 2003)
 Metodología diagnóstica en la patología muscular (Revista de neurología, Vol. 37, Nº. 8, 2003)

Sariak eta Aitortzak 

 2010ean María Josefa Wonenburger Planells Saria, 4.edizioa ( Xunta de Galicia)

Erreferentziak

Kanpo estekak 
 Carmen Navarrok The Lancet aldizkarian idatzitako artikulua (rtve artxiboa)
 Carmen Navarro, la doctora que diagnosticó el primer paciente de sida en España

Emakume medikuak
Espainiako medikuak
GIB/HIESaren historia
Madrildarrak
Emakume ikertzaileak